Zmluva o dielo
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene
a doplnení niektorých zákonov (ďalej len „zákon o verejnom obstarávaní“) (ďalej len „zmluva“)

Článok I.
ZMLUVNÉ STRANY

1.1.  Objednávateľ
Názov:	Univerzita Komenského v Bratislave
Sídlo:	Šafárikovo nám. č. 6, 814 99 Bratislava Štatutárny orgán:	prof. JUDr. Marek Števček, DrSc., rektor IČO:	00 397 865
DIČ:	202 084 5332
IČ DPH:	SK 202 084 5332

Osoby oprávnené konať
· vo veciach realizácie zmluvy: Ing. Ladislav Vanda
       Kontakt: 			     +421 918 110 019
E-mail: 			      ladislav.vanda@uniba.sk
· vo veciach technických:	Ing. Jana Bojnáková
Kontakt:                                               +421 940 509 912
E-mail:                                                     jana.bojnakova@uniba.sk

(ďalej len „objednávateľ“)

a

1.2.  Zhotoviteľ:
Názov:	
Sídlo:	
Štatutárny orgán:	
IČO:	
DIČ:	
IČ DPH:	
Zapísaný:	 
Bankové spojenie:
IBAN:
E-mail:

Osoby oprávnené konať
· vo veciach zmluvných:	
Kontakt:
E-mail:
· vo veciach realizácie zmluvy: 
Kontakt:
E-mail:

(ďalej len „zhotoviteľ“)
(objednávateľ a zhotoviteľ ďalej spolu aj ako „zmluvné strany“ alebo jednotlivo „zmluvná strana“)

Článok II.
PREDMET ZMLUVY
1. Podkladom pre uzavretie tejto zmluvy je výsledok verejného obstarávania uskutočneného v rámci dynamického nákupného systému podľa §58-61 zákona o verejnom obstarávaní s názvom: „Architektonické, projekčné a inžinierske služby – DNS“, uverejneného vo Vestníku Úradu pre verejné obstarávanie č. 26/2024 z  06.02.2024, zo dňa 06.02.2024 a v Európskom vestníku dňa 05.02.2024 pod číslom 25-75849, konkrétne výsledok verejného obstarávania zákazky s názvom: „Záverečné technické a ekonomické hodnotenie dokončenej verejnej práce a dokumentácia o kvalite verejnej práce“ (ďalej ako „predmet zákazky“), ktorú objednávateľ realizoval v súlade so zákonom o verejnom obstarávaní. 
2. Predmetom tejto zmluvy je záväzok:
a) zhotoviteľa, že vyhotoví záverečné technické a ekonomické hodnotenie dokončenej verejnej práce a skompletizuje a overí správnosť dokladov o kvalite verejnej práce pre stavbu špecifikovanú v prílohe č. 1 tejto zmluvy, v rozsahu podľa článku III. tejto zmluvy pre objednávateľa a odovzdá ich zhotovené v rozsahu a v kvalite vymedzenej v tejto zmluve a v jej prílohách v termíne dohodnutom v čl. V. tejto zmluvy objednávateľovi;
b) zhotoviteľa, že bude rešpektovať všetky požiadavky objednávateľa týkajúce sa predmetu zmluvy a predmet zmluvy vykoná v súlade s podmienkami stanovenými touto zmluvou a v súlade so zákonom č. 254/1998 Z. z. o verejných prácach v znení neskorších predpisov (ďalej len „zákon o verejných prácach“), vyhláškou Ministerstva výstavby a regionálneho rozvoja Slovenskej republiky č. 83/2008, ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z. z. (ďalej len „vyhláška MVRR SR“) a ďalšími príslušnými platnými právnymi predpismi a technickými normami;
c) objednávateľa, že poskytne zhotoviteľovi v nevyhnutnom rozsahu potrebnú súčinnosť spočívajúcu najmä v odovzdaní doplňujúcich údajov, upresnení podkladov, vyjadrení a stanovísk, ktorého potreba vznikne v priebehu plnenia predmetu zmluvy. Toto spolupôsobenie poskytne objednávateľ zhotoviteľovi bezodkladne, najneskôr však do 7 kalendárnych dní od jeho písomného vyžiadania, ak sa zmluvné strany nedohodnú inak;
d) objednávateľa, že prevezme riadne a včas zrealizované dielo a riadne a včas poskytnutú dokumentáciu a zaplatí zhotoviteľovi cenu za dielo podľa čl. VII. tejto zmluvy;
e) zhotoviteľa, že udelí objednávateľovi súhlas na použitie diela uvedený v čl. XII. tejto zmluvy.


Článok III.
DIELO A USKUTOČNENIE ČINNOSTÍ A SÚVISIACICH PRÁC

1. Zhotoviteľ sa zaväzuje, že na vlastné náklady a nebezpečenstvo pre objednávateľa

a) vyhotoví záverečné technické a ekonomické hodnotenie dokončenej verejnej práce podľa § 15 až §18 zákona o verejných prácach (ďalej ako „ZTEH“). Zhotoviteľ je pri vypracovaní ZTEH povinný dodržať obsah a rozsah stanovený zákonom o verejných prácach a vyhláškou MVRR SR;
b) skontroluje správnosť a úplnosť dokumentácie o kvalite verejnej práce podľa § 14 ods. 2 zákona o verejných prácach (ďalej ako „Dokumentácia o kvalite“). Zhotoviteľ je povinný dokumentáciu o kvalite skontrolovať z hľadiska jej obsahu a rozsahu, systematicky usporiadať, overiť jej úplnosť, skompletizovať a pripraviť ju na archiváciu;
 (ďalej ako „dielo“).
2. Podrobnejšie vymedzenie predmetu zmluvy a špecifikácia nárokov objednávateľa na vykonanie diela je uvedená v prílohe č. 1 tejto zmluvy.



Článok IV.
SPÔSOB PLNENIA PREDMETU ZMLUVY

Zhotoviteľ dodá a poskytne objednávateľovi v rámci dohodnutého predmetu zmluvy, dohodnutej ceny a dohodnutých termínov dielo podľa tejto zmluvy nasledovne:

1. Zhotoviteľ sa zaväzuje dielo vykonať na svoje náklady a na svoje nebezpečenstvo, v dojednanom termíne, podľa pokynov objednávateľa, v súlade s rozhodnutiami a vyjadreniami orgánov a organizácií a účastníkov stavebného konania, v súlade s príslušnými STN, so zákonom o verejných prácach, vyhláškou MVRR SR a ďalšími   všeobecne záväznými právnymi predpismi a technickými predpismi, podľa podmienok tejto zmluvy a jej príloh, v rozsahu stanovenom v prílohe č. 1 tejto zmluvy a odovzdať ho objednávateľovi v termíne dohodnutom touto zmluvou.

2. Za riadne a včas vyhotovené dielo zhotoviteľom sa pre účely tejto zmluvy považuje včasné, bezchybné, podrobné a úplné dokončenie diela, ktoré bude odovzdaná objednávateľovi na základe preberacieho protokolu podpísaného oboma zmluvnými stranami.

3. Zhotoviteľ je povinný odovzdať objednávateľovi ZTEH v minimálnom rozsahu v šiestich (6) paré v tlačenej podobe, v jednom (1) vyhotovení v elektronickej podobe zapísanej na CD/USB nosiči (textovú časť vo formáte Word, Excel a zároveň celú dokumentáciu vo formáte PDF). Zhotoviteľ je povinný odovzdať objednávateľovi Dokumentáciu o kvalite v minimálnom rozsahu v dvoch (2) vyhotoveniach (paré), prehľadne usporiadanú v šanónoch, rozdelenú podľa stavebných objektov (SO), prevádzkových súborov (PS) a jednotlivých profesií, s priloženým podrobným obsahom (zoznamom) dokumentov a v jednom (1) vyhotovení v elektronickej podobe zapísanej na CD/USB nosiči, pričom dokumenty budú vo formáte PDF s textovou vrstvou (s podporou OCR / vyhľadávania textu). Každý dokument bude uložený ako samostatný súbor s výstižným názvom zodpovedajúcim obsahu. Celková štruktúra priečinkov na USB nosiči musí presne kopírovať členenie tlačenej formy.

4. Ak sa na diele vypracovanej zhotoviteľom alebo v ostatnej dokumentácii resp. podkladoch vypracovaných zhotoviteľom vyskytnú chyby, opomenutia, nejasnosti, rozpory, nedostatky alebo   iné   vady,   zhotoviteľ   sa   ich   zaväzuje   odstrániť,   resp.   opraviť a to bezodkladne po tom, ako sa o nich dozvedel, pričom náklady na ich odstránenie resp. opravu znáša v plnej výške zhotoviteľ bez ohľadu na to, či alebo kedy boli objednávateľom zistené, a to bez ohľadu na súhlasy, prevzatia alebo schválenia zo strany objednávateľa alebo príslušného stavebného dozoru.


Článok V.
TERMÍNY VYKONANIA DIELA

1. Zhotoviteľ sa zaväzuje, že vypracuje a dodá dielo  tvoriace predmet tejto zmluvy v rozsahu a obsahu dohodnutom v tejto zmluve do 21 kalendárnych dní odo dňa doručenia písomnej výzvy objednávateľa na začatie prác.

2. Objednávateľ nie je povinný prevziať dielo, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly
 zo strany objednávateľa nezbavuje zhotoviteľa zodpovednosti za vady diela, ktoré existovali
v čase odovzdania a prevzatia diela a ktoré vyšli najavo neskôr.

3. Zhotoviteľ sa zaväzuje odovzdať dielo ako celok naraz, ak sa zmluvné strany nedohodnú na odovzdaní a prevzatí niektorých častí diela samostatne.

4. Prerušenie práce z dôvodov na strane zhotoviteľa nemá vplyv na termíny zhotovenia a odovzdania diela. Zvýšené náklady na zhotovenie diela podľa čl. III. tejto zmluvy spojené s nepredvídateľnými okolnosťami sú zahrnuté v dohodnutej cene. Podobne platí, že na plnenie termínov zo strany zhotoviteľa nemá vplyv prejednávanie akýchkoľvek naviac, resp. menej prác.

Článok VI. SUBDODÁVATELIA

1. Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a pre tieto činnosti a na vyhotovenie dohodnutého diela je v plnom rozsahu náležite kvalifikovaný. Zároveň vyhlasuje, že je oboznámený so všetkými skutočnosťami dôležitými pre úspešné a riadne vykonanie všetkých zmluvne dohodnutých činností a so všetkými podkladmi potrebnými pre riadne zhotovenie a odovzdanie diela.

2. Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.

3. Zhotoviteľ, ako aj každý jeho subdodávateľ sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä, že sa nezúčastní žiadneho verejného obstarávania nadväzujúceho na predmet tejto zmluvy, a to v pozícií uchádzača, subdodávateľa uchádzača, inej osoby, člena skupiny dodávateľov a pod..

4. Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých subdodávateľoch, ktorí sú mu v tom čase známi, a to údaje v rozsahu: obchodný názov, sídlo a IČO, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, telefónne číslo a e-mail predmet a % podiel subdodávky. Údaje o subdodávateľoch zhotoviteľa, ktorí sa budú podieľať na zhotovení diela, tvoria Prílohu č. 3 tejto zmluvy.
5. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je zhotoviteľ povinný písomne informovať objednávateľa na kontaktné emaily uvedené v čl. XIV. ods. 2 písm. c) tejto zmluvy do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľom.

6. Zmluvné strany sa výslovne dohodli, že na zmeny uvedené v predchádzajúcom bode nie je
potrebné uzatvoriť dodatok k tejto zmluve.

7. Navrhovaný subdodávateľ musí spĺňať aj všetky zákonné požiadavky, a to vo vzťahu k zákonu o verejnom obstarávaní - § 32 ods. 1 písm. e) (overí si objednávateľ sám v dostupných registroch) a písm. f) (subdodávateľ doloží čestné prehlásenie). V prípade, ak na výkon časti predmetu zmluvy, ktorú subdodávateľ zabezpečuje, boli vo verejnom obstarávaní, ktorého výsledkom je táto zmluva, požadované akékoľvek oprávnenia, certifikáty alebo iné doklady, je zhotoviteľ objednávateľovi predložiť aj dotknuté doklady, ktorých držiteľom je navrhovaný subdodávateľ.
8. Objednávateľ má právo odmietnuť subdodávateľa doručením písomného oznámenia zhotoviteľovi, v ktorom objednávateľ uvedie dôvod odmietnutia (dôvodom odmietnutia môže byť napríklad aj predchádzajúca zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky vyššie uvedené podmienky.
Článok VII.
CENA

1. Cena za vykonanie diela  v rozsahu podľa článku III. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena maximálna. Zhotoviteľ bude fakturovať len skutočne zrealizované práce a vykonané činnosti.
2. Zmluvné strany sa dohodli, že celková zmluvná cena za vykonanie diela v rozsahu a podľa článku III. tejto zmluvy vyplýva zo súťažnej ponuky zhotoviteľa a je nasledovná:
3. Cena diela v EUR celkom bez DPH:............................................
	
4. V celkovej zmluvnej cene za vykonanie diela podľa čl. VII. ods. 2 tejto zmluvy (ďalej len „zmluvná cena“) sú zahrnuté všetky náklady, činnosti, práce, výkony a služby nevyhnutné za účelom riadneho splnenia predmetu tejto zmluvy. Zmluvné strany sa dohodli, že súčasťou zmluvnej ceny je aj odmena za udelenie licencie podľa čl. XII. tejto zmluvy.

5. V prípade, že sa zmluvné strany dohodnú na odovzdaní rozpracovaného diela, bude jeho skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracované a odovzdané dielo.
6. V zmluvnej cene je zahrnutá aj cena za práce a činnosti zhotoviteľa, ktoré budú spočívať v zmene diela vyvolané neúplnosťou alebo vadou prác zhotoviteľa alebo jeho subdodávateľov, alebo požiadavkami a pripomienkami objednávateľa alebo iných orgánov štátnej a verejnej správy, alebo nepredvídateľnými okolnosťami, vis major atď.

Článok VIII. PLATOBNÉ PODMIENKY

1. Zmluvné strany sa dohodli, že úhrada zmluvnej ceny za vykonanie diela podľa čl. III. tejto zmluvy bude uskutočnená na základe faktúry vystavenej zhotoviteľom, a to tak, že zhotoviteľ bude oprávnený vystaviť faktúru na cenu podľa čl. VII. ods. 2 tejto zmluvy po podpísaní preberacieho protokolu o riadnom a včasnom splnení záväzku podľa čl. III. zmluvy, t. j. po odovzdaní a prevzatí diela bez vád a nedostatkov.

2. Podkladom pre vystavenie faktúry a súčasne jej prílohou bude preberací protokol podpísaný obidvomi zmluvnými stranami.

3. Faktúra zhotoviteľa musí obsahovať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra zhotoviteľa bude okrem zákonných náležitostí obsahovať aj tieto údaje:
a) číslo zmluvy o dielo (ak zmluve bolo pridelené);
b) deň splatnosti faktúry (podľa zmluvy);
c) pečiatku a podpis osoby oprávnenej fakturovať v mene zhotoviteľa;
d) prílohu k faktúre: dokumenty uvedené v bode 2 tohto článku.

4. Splatnosť faktúr je 30 dní odo dňa ich doručenia spolu s povinnými prílohami objednávateľovi na adresu uvedenú v záhlaví tejto zmluvy. V prípade, ak zhotoviteľ doručí objednávateľovi faktúru skôr, než mal objednávateľ možnosť využiť svoje právo vykonať kontrolu zjavných vád, chýb a nedostatkov odovzdávaného diela ako celku alebo skôr, než došlo k spísaniu preberacieho protokolu, plynie 30-dňová lehota splatnosti takto doručenej faktúry odo dňa skončenia kontroly, ktorou objednávateľ zistí riadne vykonanie odovzdávaného diela.
5. V prípade, že faktúra nebude obsahovať všetky údaje uvedené v ustanovení § 74 zákona o DPH alebo v ods. 3 tohto článku, alebo bude obsahovať nesprávne uvedené náležitosti, alebo nebude obsahovať všetky potrebné prílohy, objednávateľ je oprávnený faktúru vrátiť a požadovať doplnenie alebo odstránenie nedostatkov. Zhotoviteľ je povinný vystaviť novú faktúru s údajmi uvedenými v ustanovení § 74 zákona o DPH a v ods. 3. tohto článku. Dňom doručenia novej opravenej faktúry objednávateľovi začne plynúť nová 30-dňová lehota splatnosti.

6. V prípade potreby vykonania prác naviac, požadovaných objednávateľom nad rámec tejto zmluvy alebo prác, resp. zmien, ktoré nemohol zhotoviteľ v čase predloženia ponuky predvídať, a ktoré budú mať vplyv na cenu a čas plnenia, bude vykonanie takýchto prác riešené písomným dodatkom k tejto zmluve, ktorý musí byť uzavretý v súlade so zákonom o verejnom obstarávaní. Zhotoviteľ je povinný bez zbytočného odkladu oznámiť objednávateľovi potrebu vykonania prác naviac, ktoré nemohol v čase predloženia ponuky predvídať , a s tým spojené prekročenie ceny formou návrhu písomného dodatku.

7. Zhotoviteľ nie je oprávnený požadovať od objednávateľa akékoľvek zálohové platby alebo preddavky na zmluvnú cenu alebo na prípadné práce naviac požadované objednávateľom podľa odseku 6. tohto článku zmluvy.

8. Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ, a to najmä, ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.

Článok IX. ZODPOVEDNOSŤ ZA VADY

1. Zhotoviteľ zodpovedá za to, že dielo bude zhotovené riadne a včas, v kvalite podľa požiadaviek objednávateľa a odovzdané objednávateľovi podľa ustanovení tejto zmluvy a bez vád.
2. Zhotoviteľ zodpovedá za vady, ktoré má dielo v čase jeho odovzdania objednávateľovi, aj keď vyjdú najavo až po odovzdaní a prevzatí diela. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinností alebo nedodržaním príslušných platných noriem. Záručná doba na zhotovené dielo je 60 mesiacov a začína plynúť odo dňa odovzdania a prevzatia diela alebo jeho časti objednávateľom. Záväzky zo záruky prechádzajú aj na prípadného právneho nástupcu zhotoviteľa.

3. Dielo má vady, ak dielo alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel určený v tejto zmluve alebo nezodpovedajú rozsahu a kvalite vymedzenej v tejto zmluve, nie sú v súlade s STN a EN, so, všeobecne záväznými právnymi predpismi, najmä so zákonom o verejných prácach a vyhláškou MVRR SR, a technickými predpismi. Objednávateľ nie je povinný prevziať dielo, ktoré nie je vykonané riadne alebo včas, podľa podmienok určených v tejto zmluve a v jej prílohách. V takom prípade objednávateľ nie je v omeškaní s úhradou zmluvnej ceny.

4. Zhotoviteľ nezodpovedá za vady, ktoré boli spôsobené:
a) použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť;
b) použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití trval.
5. Zhotoviteľ sa zaväzuje prípadné vady diela odstrániť , a to bezodplatne v lehote 5 kalendárnych dní po uplatnení oprávnenej reklamácie objednávateľom, ak sa zmluvné strany nedohodnú na dlhšej lehote. Reklamáciu vady diela resp. plnenia predmetu tejto zmluvy je objednávateľ povinný uplatniť bez zbytočného odkladu po jej zistení v písomnej forme. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.

6. Nároky objednávateľa z riadne reklamovanej vady sa riadia ustanovením § 564 Obchodného zákonníka.

7. Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu.


Článok X. UKONČENIE ZMLUVY

1. Zmluvné strany sa dohodli, že pred uplynutím doby trvania zmluvy je možné túto zmluvu ukončiť:
a) dohodou zmluvných strán,
b) odstúpením od zmluvy jednou zo zmluvných strán,
c) výpoveďou objednávateľa.
2. Objednávateľ má právo odstúpiť od tejto zmluvy z dôvodov uvedených v Obchodnom zákonníku alebo ak dôjde k podstatnému porušeniu zmluvy zo strany zhotoviteľa. Za podstatné porušenie zmluvy sa považuje:
a) omeškanie zhotoviteľa so splnením povinnosti vykonať dielo uvedené v čl. III. riadne a/alebo včas o viac ako 15 kalendárnych dní oproti termínu uvedenom v čl. V. tejto zmluvy,
b) ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela, alebo inak prejavil svoj úmysel nepokračovať v plnení zmluvy,
c) ak je zhotoviteľ v omeškaní s odstraňovaním objednávateľom oznámených vád, ktoré sa objavili počas vykonávania predmetu zmluvy alebo pri odovzdávaní a preberaní predmetu zmluvy,
d) ak zhotoviteľ písomne prehlásil, že dielo alebo jeho časť nevykoná,
e) ak zhotoviteľ nemá alebo stratí odbornú spôsobilosť alebo mu zanikne oprávnenie na výkon činnosti, ktoré sú predmetom zmluvy,
f) ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia,
g) ak zhotoviteľ poruší svoje povinnosti uvedené v článku VI. ods. 3 a v článku XIII. ods. 1  tejto zmluvy,
h) ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo sa voči zhotoviteľovi vedie exekučné konanie, alebo ak zhotoviteľ vstúpil do likvidácie,
i) ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona o registri partnerov, neboli v čase platnosti zmluvy zapísaní v registri partnerov verejného sektora alebo ak boli vymazaní z registra
partnerov verejného sektora alebo im bol právoplatne uložený zákaz účasti vo verejnom obstarávaní potvrdený konečným rozhodnutím,
j) ak vzhľadom na hospodársku situáciu alebo postup zhotoviteľa je odôvodnená obava objednávateľa, že si zhotoviteľ nesplní alebo nebude plniť svoje záväzky a povinnosti vyplývajúce pre neho z tejto zmluvy riadne a včas,
k) ak zhotoviteľ postúpi alebo prevedie tretej osobe práva a/alebo povinnosti vyplývajúce
mu z tejto zmluvy v rozpore s príslušnými ustanoveniami zmluvy,
l) ak zhotoviteľ prestane spĺňať niektorú z podmienok účasti osobného postavenia podľa zákona o verejnom obstarávaní (o tejto skutočnosti je zhotoviteľ povinný objednávateľa bezodkladne informovať),
m) ak tak ustanovuje táto zmluva priamo v niektorom zo svojich ustanovení.
3. Objednávateľ má právo odstúpiť od tejto zmluvy aj v prípadoch, ktoré sú stanovené
v ustanoveniach § 19 zákona o verejnom obstarávaní.

4. Zhotoviteľ má právo odstúpiť od tejto zmluvy v prípade, ak je objednávateľ v omeškaní
s úhradou zmluvnej ceny o viac ako 60 dní po lehote splatnosti.

5. Odstúpenie od zmluvy musí mať písomnú formu, musí byť doručené druhej zmluvnej strane
a jeho účinky nastávajú dňom doručenia zmluvnej strane, ktorá svoju povinnosť porušila.

6. Objednávateľ je oprávnený vypovedať zmluvu aj bez udania dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená zhotoviteľovi.

7. Odstúpením od zmluvy alebo výpoveďou nie je dotknuté právo objednávateľa na náhradu škody alebo na zmluvnú pokutu.

8. Dielo ani jeho časti nie je zhotoviteľ oprávnený poskytnúť iným osobám než objednávateľovi.

9. Zhotoviteľ má nárok na úhradu ceny predmetu zmluvy len za tie práce a činnosti, ktoré boli ku dňu ukončenia zmluvy niektorým zo spôsobov uvedených v tomto článku zmluvy preukázateľne vykonané riadne a včas. Zmluvné strany určia celkovú sumu, ktorú zaplatí objednávateľ zhotoviteľovi tak, že sa zohľadnia
· platby, ktoré už boli vykonané,
· nároky zmluvných strán vzniknuté z porušenia zmluvných povinností,
· rozpracovanosť diela,
· to, či ide o ucelené a dokončené časti diela, ktoré budú použiteľné zo strany objednávateľa.


Článok XI.
ZMLUVNÉ POKUTY

1. V prípade omeškania objednávateľa s úhradou faktúry má zhotoviteľ právo na zaplatenie úroku z omeškania vo výške podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka, za každý aj začatý deň omeškania.

2. V prípade, ak zhotoviteľ nedodá, neposkytne alebo nevyhotoví objednávateľovi predmet zmluvy podľa čl. III. tejto zmluvy, v rozsahu a obsahu podľa čl. IV. tejto zmluvy, v termíne  dohodnutom podľa čl. V. tejto zmluvy, vzniká objednávateľovi voči zhotoviteľovi nárok na zaplatenie zmluvnej pokuty vo výške 1 % zo zmluvnej ceny podľa v čl. VII. ods. 2 tejto zmluvy za každý aj začatý deň omeškania.
3. V prípade, ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo inak prejavil svoj úmysel nepokračovať v plnení zmluvy, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 tejto zmluvy, za porušenie každej povinnosti jednotlivo.

4. V prípade, ak zhotoviteľ nemá alebo stratí odbornú spôsobilosť alebo mu zanikne oprávnenie na výkon činnosti, ktoré sú predmetom zmluvy, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 tejto zmluvy, za porušenie každej povinnosti jednotlivo.

5. V prípade, ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia, má objednávateľ právo na zaplatenie zmluvnej pokuty vo výške 25 % zo zmluvnej ceny uvedenej v čl. VII. ods. 2 tejto zmluvy, za porušenie každej povinnosti jednotlivo.

6. V prípade omeškania zhotoviteľa s odstránením vád v lehote určenej podľa tejto zmluvy má objednávateľ právo na zmluvnú pokutu vo výške 300,00 EUR za každý jednotlivý prípad a každý deň omeškania až do odstránenia vád.

7. Ak si zhotoviteľ nesplní svoj záväzok podľa čl. II. ods. 2 písm. f) tejto zmluvy, má objednávateľ právo na zmluvnú pokutu vo výške 100,00 EUR za každý prípad a začatý deň omeškania až do riadneho splnenia záväzku zhotoviteľom.

8. Ak zhotoviteľ poruší ktorúkoľvek z povinností stanovených v čl. VI. ods. 3, 4, 5 a 7 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 1 % zo zmluvnej ceny uvedenej v čl. VII. ods. 2 tejto zmluvy za každý jednotlivý prípad.

9. Ak zhotoviteľ poruší ktorúkoľvek z povinností stanovených v čl. XIII. ods. 1 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 5 % zo zmluvnej ceny uvedenej v čl. VII. ods. 2 tejto zmluvy za každý jednotlivý prípad.

10. Zmluvná pokuta bude uhradená zmluvnými stranami nezávisle na tom, či a v akej výške vznikne oprávnenej osobe (zmluvnej strane) nárok na náhradu škody, ktorú možno vymáhať samostatne. Zmluvné pokuty podľa tohto článku zmluvy sa zhotoviteľ zaväzuje zaplatiť objednávateľovi v lehote do 7 kalendárnych dní odo dňa ich písomného uplatnenia objednávateľom.

11. V prípade, ak zhotoviteľ zavineným porušením svojich povinností podľa tejto zmluvy spôsobí objednávateľovi škodu, má objednávateľ nárok na náhradu škody v rozsahu preukázateľne prevyšujúcom zmluvnú pokutu. Za škodu sa považujú aj sankcie uložené objednávateľovi iným subjektom, ak tieto bolo uložené v dôsledku činností alebo za nedodržanie povinností, za ktoré zodpovedá zhotoviteľ.
12. Zaplatenie zmluvnej pokuty nemá vplyv na splnenie povinnosti zhotoviteľa, ktorá bola zabezpečená zmluvnou pokutou.






Článok XII.
LICENCIA

1. Zhotoviteľ v súlade s § 65 a nasl. zákona č. 185/2015 Z. z. Autorský zákon (ďalej aj „autorský zákon“) udeľuje objednávateľovi k autorsky chráneným častiam diela a k dielu ako celku:
a) výhradnú, vecne a priestorovo neobmedzenú licenciu (súhlas) na použitie diela a jeho jednotlivých častí na všetky zmluvným stranám pri uzavieraní tejto zmluvy známe spôsoby použitia, najmä spôsobom a v rozsahu bližšie uvedenom v ods. 2 tohto článku,
b) súhlas na to, aby objednávateľ bol oprávnený udeliť sublicenciu k dielu alebo jeho jednotlivým častiam tretím osobám, najmä štátnym orgánom a orgánom verejnej správy Slovenskej republiky a/alebo právnickým osobám založenými týmito orgánmi a právnickým osobám alebo iným osobám, na ktoré bude prenesený výkon štátnej alebo verejnej správy,
c) súhlas na to, aby objednávateľ bol oprávnený zmluvne postúpiť výhradnú licenciu udelenú touto zmluvou na tretie osoby, najmä na štátne orgány a orgány verejnej správy Slovenskej republiky a/alebo právnické osoby založené týmito orgánmi a právnické osoby alebo iné osoby, na ktoré bude prenesený výkon štátnej alebo verejnej správy.

2. Zhotoviteľ udeľuje súhlas na použitie diela vcelku alebo po častiach na všetky známe spôsoby použitia diela, najmä: na ďalšie spracovanie (úprava, zmena a pod.) alebo spojenie s iným dielom, na vyhotovenie rozmnoženiny diela, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým samotnou realizáciou stavby (verejnej práce) alebo jeho/ich rozmnoženín alebo iné uvedenia diela na verejnosti.
Zhotoviteľ súhlasí s tým, že objednávateľ môže dielo upravovať, meniť alebo vykonávať iné zásahy do diela a môže dať prepracovať dielo alebo jeho časť inej osobe bez opätovného súhlasu zhotoviteľa.

3. Súhlasy udelené v tomto článku sa vzťahujú aj na použitie rozpracovanej verzie diela alebo
jednotlivých častí diela alebo iných dokumentov a výstupov tejto zmluvy.

4. Zhotoviteľ udeľuje neodvolateľný súhlas na vykonanie zmien na diele objednávateľovi a jeho prípadným právnym nástupcom. Zhotoviteľ sa zaväzuje zabezpečiť pre objednávateľa neodvolateľný súhlas na vykonávanie zmien na diele od všetkých autorov diela a uvedený súhlas/súhlasy od všetkých autorov diela odovzdať objednávateľovi v listinnej podobe najneskôr s odovzdaním diela.

5. Odmena za udelenie licencie je v plnom rozsahu zahrnutá v celkovej zmluvnej cene podľa
tejto zmluvy.
6. Licencia udelená touto zmluvou je udelená na dobu trvania majetkových autorských práv podľa § 32 autorského zákona, a to aj vtedy, ak táto zmluva zanikne alebo sa zruší pred úplným vykonaním diela zhotoviteľom.

7. Licencia udelená touto zmluvou oprávňuje objednávateľa použiť dielo, jeho jednotlivé časti, ako aj rozpracované časti alebo iné dokumenty a výstupy tejto zmluvy priamo (svojimi zamestnancami) alebo prostredníctvom tretích osôb (dodávateľov).

8. Objednávateľ je pri použití diela povinný počínať si tak, aby ako autora uvádzal zhotoviteľa, resp. autorov uvedených zhotoviteľom.



Článok XIII. OSTATNÉ USTANOVENIA
1. Zhotoviteľ predloží najneskôr ku dňu podpisu tejto zmluvy objednávateľovi doklad o poistení zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov a/alebo subdodávateľov, kryjúcu prípadné škody spôsobené pri príprave a realizácií predmetu tejto zmluvy a pri plnení s predmetom tejto zmluvy súvisiacimi záväzkami, a to na výšku poistnej sumy najmenej 30 000,00 EUR. Doklad o poistení zodpovednosti za škodu spôsobenú pri výkone profesie (scan originálu) tvorí Prílohu č. 4 tejto zmluvy. Doklad o úhrade poistného zašle zhotoviteľ kontaktnej osobe objednávateľa uvedenej v čl. XIV. bod 2 písm. c) kedykoľvek na jeho vyžiadanie. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za podstatné porušenie tejto zmluvy.

Článok XIV. DORUČOVANIE

1. Pokiaľ nie je v zmluve výslovne uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením, musia byť urobené v písomnej forme (ďalej aj „písomnosť“).

2. Písomná  komunikácia  medzi  zmluvnými  stranami  bude  prebiehať  podľa  údajov v obchodnom registri. Za doručenie písomnosti v súvislosti s touto zmluvou druhej zmluvnej strane sa považuje:
a) osobné doručenie písomnosti druhej zmluvnej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou zmluvnej strany alebo prostredníctvom kuriéra, a to oprávnenej osobe druhej zmluvnej strany; ak zmluvná strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo
b) zaslanie  písomnosti  ako  doporučenej  poštovej  zásielky  prostredníctvom  pošty s doručenkou. V prípade vrátenia nedoručenej alebo odopretej zásielky, riadne odoslanej podľa predchádzajúcej vety odosielateľovi, sa táto považuje za doručenú dňom jej vrátenia; ak adresát odmietol písomnosť prevziať, dňom odmietnutia,
c) zaslanie písomnosti elektronicky na adresu elektronickej pošty osôb uvedených v tomto odstavci zmluvy a zároveň vždy v kópii na emailové adresy uvedené v čl. I. tejto zmluvy (len ak sú to rôzne emailové adresy). Zmluvné strany určili a navzájom si oznámili kontaktné údaje poverených zamestnancov zmluvných strán:

za objednávateľa:
· meno priezvisko: 	Ing. Jana Bojnáková
· telefónne číslo: 		+421 940 509 912
· email: 			jana.bojnakova@uniba.sk
za zhotoviteľa:
· meno priezvisko: 
· telefónne číslo:
· email:

pričom písomnosť sa považuje za doručenú okamihom prevzatia v prípade, ak prevzatie druhá strana potvrdí, alebo dňom nasledujúcim po dni odoslania písomnosti na uvedené adresy elektronickej pošty, ak druhá strana prevzatie písomnosti nepotvrdí.
3. Písomnosti, ktorých obsah sa týka platnosti a účinnosti zmluvy alebo by mali vplyv na práva a povinnosti zmluvných strán z tejto zmluvy alebo z iného dôvodu ide o písomnosti zásadného charakteru, sa považujú za doručené len ak boli doručené spôsobom podľa ods. 2 písm. a) alebo b) zmluvy.

4. Akákoľvek zmeny adries a kontaktov sú účinné až doručením oznámenia o ich zmene druhej
zmluvnej strane spôsobom podľa ods. 2 písm. a) alebo b) zmluvy.


Článok XV.
ZÁVEREČNÉ USTANOVENIA
1. Ustanovenia tejto zmluvy možno meniť a/alebo dopĺňať len v súlade so zákonom o verejnom obstarávaní vo forme písomných očíslovaných dodatkov podpísaných oboma zmluvnými stranami, ktoré budú tvoriť neoddeliteľnú súčasť tejto zmluvy, ak nie je v tejto zmluve uvedené inak. Prevod a postúpenie práv a povinností zo zmluvy zo strany zhotoviteľa je možný len s predchádzajúcim písomným súhlasom objednávateľa.

2. Ostatné právne vzťahy výslovne touto zmluvou neupravené sa riadia príslušnými ustanoveniami Obchodného zákonníka v platnom znení.
3. Neplatnosť niektorého z ustanovení tejto zmluvy nemá vplyv na platnosť ostatných ustanovení. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným,
ktoré  najviac  zodpovedá  hospodárskym  účelom  a právnemu  významu  pôvodného
ustanovenia.
4. Spory, ktoré by mohli vzniknúť pri plnení zmluvných povinností, budú zmluvným stranami riešené predovšetkým dohodou. Pokiaľ by zmluvné strany nedospeli k dohode, pre riešenie sporu je príslušný súd.

5. Objednávateľ sa zaväzuje, že k termínu podpisu zmluvy disponuje všetkými potrebnými právami na spracovanie akejkoľvek preexistentnej projektovej dokumentácie vzťahujúcej sa k predmetu zmluvy v neobmedzenom územnom a vecnom rozsahu vrátane nárokov tretích osôb. Prípadné nároky tretích osôb v zmysle vyššie uvedeného ustanovenia sa zhotoviteľ zaväzuje vysporiadať na vlastné náklady.
6. Táto zmluva je vypracovaná v piatich vyhotoveniach. Objednávateľ obdrží 3 vyhotovenia
a zhotoviteľ obdrží dve vyhotovenia zmluvy.

7. Zmluvné strany týmto vyhlasujú, že táto zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú.

8. Táto zmluva vzniká prejavením súhlasu s celým jej obsahom. Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
9. Zmluvné strany berú na vedomie, že podľa ust. § 5a ods. 1 a 4 zákona č. 211/2000 Z. z. o slobodnom prístupe k informáciám v znení neskorších predpisov sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom na Úrade vlády SR.





Prílohy:
Príloha č. 1: Opis predmetu zákazky Príloha č. 2: Cenová ponuka
Príloha č. 3: Zoznam subdodávateľov
Príloha č. 4: Doklad o poistení
V Bratislave, dňa	V Bratislave, dňa .............................

Za zhotoviteľa:	Za objednávateľa:



..................................................	..................................................

		prof. JUDr. Marek Števček, DrSc. konateľ		rektor
